ລັດຖະມົນຕີ ອິນເດຍ ເສຍຊີວິດ ຍ້ອນ ອຸປະຕິເຫດ ລົດຕຳກັນ (ວີດີໂອ)
ລັດຖະມົນຕີ​ອິນ​ເດຍ ​ຊຶ່ງເປັນພັນທະມິດ​ທີ່​ສຳຄັນ ​ຂອງ​ນາຍົກ Narendra Modi ​ໄດ້​ເສຍຊີວິດ ຫຼັງ​ຈາ​ກລົດ​ຂອງທ່ານ ຖືກລົດອີກຄັນນຶ່ງ ແລ່ນມາຕຳ ທີ່ New Delhi.
ລັດຖະມົນຕີອິນເດຍຄົນນຶ່ງຊຶ່ງເປັນພັນທະມິດຄົນສຳຄັນຂອງ ນາຍົກລັດຖະມົນຕີຄົນໃໝ່ ທ່ານ Narendra Modi ໄດ້ເສຍຊີ ວິດ ຫຼັງຈາກລົດຂອງທ່ານ ເກີດອຸປະຕິເຫດ ທີ່ນະຄອນຫລວງ New Delhi ເຈົ້າໜ້າທີ່ໂຮງພະຍາບານ ກ່າວວ່າ ລັດຖະມົນຕີກກະຊວງພັດທະ ນາຊົນນະບົດ ທ່ານ Gopinath Munde ກຳລັງເດີນທາງໄປຍັງ ສະໜາມບິນໃນວັນອັງຄານມື້ນີ້ ເວລາລົດອີກຄັນນຶ່ງໄດ້ແລ່ນມາ ຕຳລົດຂອງທ່ານ ທ່ານ Munde ໄວ 64 ປີ ໄດ້ຂໍໃຫ້ຄົນຂັບລົດຂອງທ່ານຮີບ ນຳທ່ານ ໄປຍັງໂຮງພະຍາບານບ່ອນທີ່ເຈົ້າໜ້າທີ່ກ່າວວ່າ ທ່ານໄດ້ສິ້ນໃຈ ໃນເວລາຕໍ່ມາ ຍ້ອນຫົວ ໃຈຢຸດເຕັ້ນເນື່ອງຈາກຕື່ນຕົກໃຈ ທ່ານ Munde ເປັນຜູ້ນຳອາວຸໂສຂອງພັກ Bharatiya Janata ຂອງທ່ານ Modi ທ່ານ ໄດ້ເຂົ້າ ສາບານຕົວຮັບຕຳແໜ່ງໃນສັບປະດາແລ້ວນີ້ ຫຼັງຈາກທ່ານ Modi ໄດ້ຮັບໄຊຊະນະ ຢ່າງຖ້ວມລົ້ນ ໃນການເລືອກຕັ້ງ ໃນຂໍ້ຄວາມທີ່ສົ່ງໄປທາງ Twitter ນັ້ນ ນາຍົກລັດຖະມົນຕີ Modi ກ່າວວ່າ ທ່ານຮູ້ສຶກ ຕໍ່ການເສຍຊີວິດ ຂອງທ່ານ Munde ຊຶ່ງນາ ຍົກລັດຖະມົນຕີ ເອີ້ນທ່ານ Munde ວ່າ ເປັນຜູ້ນຳ ທີ່ມີຄວາມກະຕືລືລົ້ນແລະມີຄວາມຄິດ ສ້າງສັນ ທີ່ໄດ້ຈາກໄປໃນເວລາບໍ່ເຖິງອັນຄວນ ຊຶ່ງໄດ້ປະຕຳແໜ່ງຫວ່າງທີ່ຍາກຈະຫາຜູ້ ມາທົດແທນໄດ້ ”